ভারতের বিরুদ্ধে ইরানের নিন্দা
সম্প্রতি দিল্লিতে সাম্প্রদায়িক সহিংসতা ঘটনায় ভারতের বিরুদ্ধে নিন্দা জানিয়েছেন ইরানের সর্বোচ্চ নেতা আয়াতুল্লাহ আলি খামেনি। বৃহস্পতিবার তিনি মুসলমানদের ওপর হত্যাযজ্ঞ বন্ধে ভারতকে আহ্বান জানিয়েছেন। খবর তুর্কি গণমাধ্যম ইয়েনি শাফাকের।  







ভারতে বিতর্কিত নাগরিকত্ব আইনের বিরোধী ও সমর্থকদের মধ্যে সংঘর্ষে অন্তত ৪৭ জন নিহত হয়েছেন। এ সহিংসতা দেশটির বিশেষ করে মুসলিম এলাকাগুলো হয়েছে।  এতে মুসলিমদের কয়েকশ দোকান ও বাড়িঘর জ্বালিয়ে দেয়া হয়েছে।




ইরানি নেতা খামেনি এক টুইট বার্তায় বলেন, ভারতে মুসলিম গণহত্যার ঘটনায় বিশ্বজুড়ে মুসলমানদের অন্তরে শোক বইছে।
তিনি ইসলাম বিশ্ব থেকে ভারতের বিচ্ছিন্নত রোধে মুসলমানদের ওপর গণহত্যা বন্ধেরও আহ্বান জানান। 
এদিকে ইরানি সংসদের স্পিকার আলি লারিজানি দক্ষিণ এশীয় দেশটিতে মুসলমানদের দুর্দশা নিয়ে উদ্বেগ প্রকাশ করেন। তিনি দেশটিতে সাম্প্রদায়িক সহিংসতা বন্ধে ভারত সরকারকে আহ্বান জানান।
ইরানি স্পিকার বলেন, নতুন আইনটি ছিল মুসলিম অধিকারের লঙ্ঘন।

সম্প্রতি দিল্লিতে সাম্প্রদায়িক সহিংসতা ঘটনায় ভারতের বিরুদ্ধে নিন্দা জানিয়েছেন ইরানের সর্বোচ্চ নেতা আয়াতুল্লাহ আলি খামেনি। বৃহস্পতিবার তিনি মুসলমানদের ওপর হত্যাযজ্ঞ বন্ধে ভারতকে আহ্বান জানিয়েছেন। খবর তুর্কি গণমাধ্যম ইয়েনি শাফাকের।